cyanic-selkie/wikianc huggingface dataset:
సేషెల్స్
గణాంకాలు
స్వల్పకాలంలో ప్రజాదరణ పొందిన సామాజిక ఆర్థిక విధానాలు, అభివృద్ధి ప్రస్తుతం సేషెల్స్ విభిన్న సంస్కృతుల కలయికగా వర్ణించబడింది. అనేకమంది సేచెల్లిసీయులు బహుళజాతి ప్రజలుగా పరిగణించబడ్డారు. ఆఫ్రికా, ఆసియా, ఐరోపీయులు వంశావళి నుండి ఆధునిక ప్రజా సంస్కృతి సృష్టించబడింది. ఫ్రెంచి, చైనీయులు, భారతీయ, ఆఫ్రికా వంటల వివిధ కోణాలను కలిపిన శ్రావ్యమైన మిశ్రమ ఆహారసంస్కృతికి సాక్ష్యం సెచెల్లోయిసు ఆహారసంస్కృతి ద్వారా వెల్లడి చేయబడింది.
సేషెల్స్ ద్వీపాలకు దేశీయ జనాభా లేనందున ప్రస్తుత సెచేల్లియిస్ ప్రజలు దాదాపు వలసప్రజలుగా ఉన్నారు. వీరిలో అతిపెద్ద జాతి సమూహాలుగా ఆఫ్రికా, ఫ్రెంచి, భారతీయ, చైనీయుల సంతతికి చెందినప్రజలు ఉన్నారు. సెచెల్లిస్ సరాసరి మెడియను వయసు 32 సంవత్సరాలు.
భాషలు
సేచెల్లిసులో ఫ్రెంచి, ఆంగ్ల భాషలు సేచెల్లీసు క్రియోలుతో (ఫ్రెంచి ఆధారిత క్రియోలు, ప్రస్తుతం ఇది ఆగ్లభాషా పదాలను కూడా ఉపయోగిస్తూ వాడుకలో ఉంది) అధికారిక భాషలుగా ఉన్నాయి. ప్రాథమికంగా ఫ్రెంచి ఆధారంగా ఉంది. అయినప్పటికీ ఈ రోజులలో ఆంగ్ల పదాలను తరచుగా వాడుతూ ఉంటారు. రెండవ భాష మాట్లాడేవారితో సహా, సెచెల్లియన్లు అధికారిక భాష ఫ్రెంచి తరువాత అధికంగా మాట్లాడే భాష ఆంగ్లం. 87% ప్రజలు సెచెల్లీసు మాట్లాడతారు. 51% ఫ్రెంచి మాట్లాడతారు, 38% ఆంగ్లం మాట్లాడతారు.
మతం
2010 జనాభా లెక్కల ప్రకారం చాలామంది సెచేల్లియులు క్రైస్తవులు: 76.2% మంది రోమను కాథలిక్కులు. 10.6% ప్రొటెస్టంటులు, (ఆంగ్లికన్ 6.1%, పెంటెకోస్టలు అసెంబ్లీ 1.5%, సెవెంత్-డే అడ్వెంటిస్టు 1.2%, ఇతర ప్రొటెస్టంటు 1.6%).
హిందూమతం 2.4%, ఇస్లాంతం 1.6%. ఇతర క్రైస్తవేతర విశ్వాసాలు జనాభాలో 1.1% మంది ఉండగా, మరో 5.9% మతాన్ని ప్రత్యేకంగా పేర్కొనలేదు.
సంస్కృతి
సెచెల్లియిస్ సమాజం ముఖ్యంగా మాతృస్వామ్య వ్యవస్థగా ఉంది. గృహంలో తల్లుల ఆధిపత్యం ఉంటుంది. మహిళలు ఎక్కువ వ్యయాలను నియంత్రిస్తూ, పిల్లల ప్రయోజనాలను చూసుకోవాలి. పెళ్ళికాని తల్లులు సాధారణం. చట్టం తండ్రులు తమ పిల్లలకు మద్దతు ఇవ్వాలని కోరుతుంది. పురుషులకు సంపాదన సామర్ధ్యం కోసం ప్రాధాన్యత ఇస్తారు. కానీ గృహంలో వారి పాత్ర పరిధీయమైనది.
విద్య
19 వ శతాబ్దం మధ్యకాలం వరకు సేషెల్స్ అధికారిక విద్య తక్కువగా అందుబాటులోకి ఉండేది. కాథలికు, ఆంగ్లికను చర్చిలు 1851 లో మిషను పాఠశాలలను ప్రారంభించాయి. కాథలికు మిషను తరువాత 1944 లో ప్రభుత్వం బాధ్యత వహించిన తరువాత కూడా విదేశాలకు చెందిన మిషనరీలు మతపరమైన సోదరులు, సన్యాసిలతో కూడిన బాలుర, బాలికల మాధ్యమిక పాఠశాలలను నిర్వహించింది.
1959 లో ఉపాధ్యాయుల శిక్షణా కళాశాల ప్రారంభమైంది. స్థానిక శిక్షణ పొందిన ఉపాధ్యాయుల సరఫరా అధికరించడం ప్రారంభమైంది. కొద్ది కాలంలోనే అనేక కొత్త పాఠశాలలు స్థాపించబడ్డాయి. 1981 నుండి ఉచిత విద్యా వ్యవస్థ అమలులోకి వచ్చింది. ఐదు సంవత్సరాల వయసులో ప్రారంభించి ఒకటి నుండి తొమ్మిది పిల్లలు అందరూ పాఠశాలలకు హాజరు కావాలి. నాలుగవ సంవత్సరాల వయస్సులో 90% మంది పిల్లలు నర్సరీ పాఠశాలలకు హాజరౌతూ ఉంటారు.
1980 చివరి నాటికి పాఠశాల వయసు పిల్లలలో 90% అక్షరాశ్యత ఉంది. వయోజన సేచెల్లియులు చాలామంది వారి చిన్నతనంలో చదవడం, వ్రాయడం అభ్యసించలేదు. వయోజన విద్య తరగతుల ద్వారా వయోజన అక్షరాస్యత 60% అధికరించింది. 2014 లో ఇది 100% కు చేరింది.
సేచెల్లిసులో మొత్తం 68 పాఠశాలలు ఉన్నాయి. ప్రభుత్వ పాఠశాలలు 23, ప్రాథమిక పాఠశాలలు 25, 13 మాధ్యమిక పాఠశాలలు ఉన్నాయి. ఇవి మాహె, ప్రస్లిను, లా డిగ్యు, సిల్హౌటులలో ఉన్నాయి. అదనంగా మూడు ప్రైవేటు పాఠశాలలు ఉన్నాయి: ఎకోలు ఫ్రాంకైసు, ఇంటర్నేషనలు స్కూలు, స్వతంత్ర పాఠశాల. అన్ని ప్రైవేటు పాఠశాలలు మాహేలో ఉన్నాయి. ఇంటర్నేషనలు స్కూలు శాఖలలో ఒకటి ప్రస్లినులో ఉంది. పోస్టు సెకండరీ స్కూలు 7 ఉన్నాయి: సేషెల్స్ పాలిటెక్నికు, స్కూలు ఆఫ్ అడ్వాంస్డు లెవెలు స్టడీసు, సేచెల్లిసు టూరిజం అకాడమీ, సేషెల్స్ ఎడ్యుకేషను విశ్వవిద్యాలయం, సేషెల్స్ ఇన్స్టిట్యూటు ఆఫ్ టెక్నాలజీ, మారిటైం ట్రైనింగు సెంటరు, సీషెల్సు అగ్రికల్చరు అండ్ హార్టికల్చరలు ట్రైనింగు సెంటరు, నేషనలు ఇన్స్టిట్యూట్ ఫర్ హెల్తు అండ్ సోషలు స్టడీసు.
ఆహారవిధానం
అదనపు ప్రధాన ఆహారాలలో కొబ్బరి, రొట్టె, మామిడి, కోర్డోన్నిను చేప ప్రాధాన్యత వహిస్తున్నాయి. వండిన ఆహారాలను తరచుగా తాజా పువ్వులతో అలంకరిస్తారు.
సంగీతం
సేషెల్స్ సంగీతం విభిన్నంగా ఉంటుంది. దాని చరిత్ర ద్వారా సంస్కృతుల కలయిక ప్రతిబింబంగా ఉంటుంది. ఈ ద్వీపాల జానపద సంగీతం ఆఫ్రికా లయలు, వీనులవిందుగా, జెలు, బాం (బ్రెజిల్లో బెరింబౌగా పిలుస్తారు) వంటి సగీత ఉపకరణాలతో ఐరోపా కాంట్రాడన్సె, పోల్కా, మాజూర్కా, ఫ్రెంచి జానపద సంగీతం, పాప్, సేగా మారిషస్, రీయూనియన్, తారాబ్బు, సౌకాసు, ఇతర పాన్-ఆఫ్రికా బాణీలు, పాలినేషియా, ఇండియా, ఆర్కాడియా సంగీతం నుండి గ్రహించిన మిశ్రమబాణి సంగీతం శ్రోతలకు వీనులవిందు చేస్తుంటాయి.
కంటోంబ్లే అని పిలువబడే పెర్కుషను సంగీతం ప్రజాదరణ కలిగి ఉంది. అలాగే ఇది కెన్యా బెంగాతో స్థానిక జానపద లయల కలయికతో కూడిన మౌట్యా సంగీతంలా ఉంటుంది. కాంట్రెడాంసు (ఐరోపా కాంట్రెడాంసు ఆధారంగా) ప్రజాదరణ కలిగి ఉంది. ముఖ్యంగా జిల్లా, స్కూలు పోటీలలో వార్షిక ఫెస్టివలు క్రెయోలు (ఇంటర్నేషనలు క్రియోలు ఫెస్టివలు) ప్రదర్శించబడుతుంది. మౌట్యా మీటుతూ నృత్యం తరచుగా బీచి బజార్లలో చూడవచ్చు. వారి ప్రధాన భాషలు సెచెల్లిస్ క్రియోలు భాష, ఫ్రెంచి, ఆంగ్ల భాషలలో ప్రదర్శించబడుతుంది.
మాధ్యమం, సమాచార రంగం
ప్రధాన ప్రభుత్వ దినపత్రిక సీచెల్లిస్ నేషను స్థానిక ప్రభుత్వ అభిప్రాయాలకు, ప్రస్తుత వ్యవహారాలకు అంకితంగా ప్రచురించబడుతుంది. ఇతర రాజకీయ పార్టీలు రేజరు వంటి ఇతర పత్రికలను నిర్వహిస్తాయి. విదేశీ వార్తాపత్రికలు, మేగజైన్లు చాలా బుక్ షాపులలో, న్యూసు ఏజెంసీలలో లభిస్తాయి. వార్తాపత్రికలలో తక్షణమే అందుబాటులో ఉంటాయి. ఈ పత్రికలు అధికంగా సెచెల్లోయిస్ క్రియోల్, ఫ్రెంచి, ఆంగ్లంలో వ్రాయబడుతుంటాయి.
ప్రధాన టెలివిజన్, రేడియో నెట్వర్కులను " సేషెల్స్ బ్రాడ్కాస్టింగు కార్పొరేషను " నిర్వహిస్తుంది. ఇది సేషెల్స్ క్రియోలు భాషలో స్థానికంగా సేకరించిన వార్తలు, చర్చా కార్యక్రమాలను సాయంకాలం 3-11 వరకు అందిస్తుంది. వారాంతాలలో రోజులలో ఎక్కువ గంటలలో ప్రసారాలు ఉంటాయి. సేషెల్స్ భూగోళ టెలివిజన్, అంతర్జాతీయ ఉపగ్రహ టెలివిజన్లలో దిగుమతి అయిన ఇంగ్లీషు, ఫ్రెంచి భాషా టెలివిజను కార్యక్రమాలు కూడా ఇటీవలి సంవత్సరాలలో వేగంగా అభివృద్ధి చెందాయి.
క్రీడలు
The most popular sport in Seychelles is basketball, which has particularly developed in this decade. The country's national team qualified for the 2015 African Games, its greatest accomplishment to date. There, the team competed against some of the continent's largest countries such as Egypt.
గోల్కొండ వజ్రాలు
thumb|250x250px|గ్రేట్ మొగల్ డైమండ్ ప్రతి రూపం
గోల్కొండ వజ్రాలు భారతదేశానికి చెందిన వజ్రాలు. ఇవి ఆ కాలంలో ప్రస్తుత ఆంధ్రప్రదేశ్, తెలంగాణ రాష్ట్రాలలో ఒక నిర్దిష్ట భౌగోళిక ప్రాంతంలో తవ్వినవి. కుతుబ్ షాహి రాజవంశం (గోల్కొండ సుల్తానులు) పాలనలో (16వ శతాబ్దం -17 వ శతాబ్దం) ప్రస్తుత ఆంధ్రప్రదేశ్ రాష్ట్రంలోని కృష్ణానది పరివాహక తీర ప్రాంతాన ఉన్న (ప్రధానంగా కోళ్లూరు  గనులు) గనుల  నుండి సేకరించి, కోతకు హైదరాబాదు నగరానికి రవాణా చేయబడ్డాయి. వాటికి మెరుగు పెట్టడం, దాని విలువ మదింపు కట్టడం, అమ్మకం లాంటి లావాదేవీలకు హైదరాబాదులోని గోల్కొండ ఒక వజ్రాల వాణిజ్య కేంద్రంగా స్థిరపడింది.19 వ శతాబ్దం చివరి వరకు, ప్రపంచంలోని అతిపెద్ద అత్యుత్తమమైన వజ్రాల వాణిజ్యకేంద్రాలలో గోల్కొండ మార్కెట్ ఒకటిగా గుర్తించబడింది.ఆ విధంగా 'గోల్కొండ డైమండ్' అనే పురాణ పేరు గోల్కొండకు పర్యాయపదంగా మారింది.
కోహినూర్,  నస్కాక్, ఆర్క్ డ్యూక్, హోప్,  దారియా ఇ నూర్, రీజెంట్  డ్రెస్ డెన్ గ్రీన్, ఆర్లోవ్, నిజాం, జాకబ్ తో పాటు ఇప్పుడు కనబడని  ఫ్లొరెంటీన్ ఎల్లో, అక్బర్ షా, గ్రేట్ మొగల వజ్రాలు, గోల్కొండ గనుల్లో లభించినవే.
ప్రధానమైన కోళ్లూరు గనుల (ప్రస్తుతం గుంటూరు జిల్లా) తో పాటు  దక్షిణ భారతదేశంలో కృష్ణానది ప్రాంతంలో ఇతర గనుల వుండేవి. వజ్రాలతో పాటు, ఈ ప్రాంతం లోహపాత్రలు, ముత్యాలు, మసాలాదినుసులు, వస్త్రాలకు ప్రముఖ వాణిజ్య కేంద్రంగా వుండేది.
రాజ్‌నగర్ శాసనసభ నియోజకవర్గం
రాజ్‌నగర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఛతర్‌పూర్ జిల్లా, ఖజురహో లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
గోల్కొండ వజ్రాలు
2013 ఏప్రిల్ 17న న్యూయార్క్‌లో క్రిస్టీస్ సంస్థ నిర్వహించిన వేలంలో ఆర్చ్‌డ్యూక్‌ జోసెఫ్‌ అనే పేరుగల 76 క్యారెట్ల వర్ణరహిత వజ్రం 211 కోట్ల రూపాయల ధర పలికింది. ఈ వజ్రానికి క్లారిటీ, కట్‌, క్యారెట్‌ అనే మూడు అంశాల్లో ఎంతో విశిష్టత వుంది. హైదరాబాద్ చరిత్రకారుడు ముహమ్మద్ సఫిల్లా   గోల్కొండలోని అన్ని గనుల నుండి జరిగిన ఉత్పత్తి 12 మిలియన్ క్యారెట్లు  వుంటుందని అంచనా వేశాడు.
చరిత్ర
భారతదేశంలోని రెండు ప్రధాన సముద్ర ఓడరేవులైన సూరత్, మచిలీపట్నం మధ్య గోల్కొండ సుల్తానేట్ ఉంది.ఈ పట్టణం వజ్రాలకు వాణిజ్య కేంద్రంగా అభివృద్ధి చేయబడింది.కుతుబ్ షాహి పాలకుల ఆధ్వర్యంలో, గోల్కొండ కోట సమీపంలో వజ్రాల అభివృద్ధికి చేయబడింది. వజ్రాల వ్యాపారంలో పాల్గొన్న శ్రామిక శక్తి ఆకాలంలో సుమారు 100,000 మంది వరకు ఉండేవారు. మధ్యయుగ వజ్రాల వ్యాపారం ప్రపంచవ్యాప్తంగా ఉన్న ప్రయాణికులను ఆకర్షించింది.ఇప్పటి పాలకలు వారికి సౌకర్యాలను ఏర్పాటు చేసారు.వ్యాపారులు ఉండటానికి,వ్యాపారం చేయడానికి, ముఖ్యంగా యూరప్,మధ్య ఆసియా నుండి ప్రయాణించేవారికి తగిన భద్రత కల్పించారు.2016 నవంబర్ 5 ది హిందూ దిన పత్రిక, (మను ఎస్. పిళ్ళై ) ప్రకారం, ప్రఖ్యాత ఫ్రెంచ్ యాత్రికుడు, ఆభరణాల వ్యాపారి జీన్-బాప్టిస్ట్ టావెర్నియర్, గోల్కొండలోని ఒక చెరశాలలో ఉంచిన గ్రేట్ టేబుల్ డైమండ్ అనే ఫ్లాట్ డైమండ్‌ను చూసినట్లు పేర్కొన్నారు. 'గోల్కొండ డైమండ్స్'లో ప్రెంచ్ దేశానికి చెందిన జీన్ డి థెవెనోట్, ఫ్రాంకోయిస్ బెర్నియర్ ఉన్నారు.
రాజ్‌నగర్ శాసనసభ నియోజకవర్గం
మూలాలు
వర్గం:మధ్య ప్రదేశ్ శాసనసభ నియోజకవర్గాలు
మల్లెంపాడు
మల్లెంపూడి, కృష్ణా జిల్లా గంపలగూడెం మండలానికి చెందిన రెవెన్యూయేతర గ్రామం. సముద్రమట్టం నుండి 73 మీ.ఎత్తులో ఉంది. ఈ గ్రామం దుందిరాలపాడు గ్రామానికి శివారు గ్రామం.
గ్రామంలోని దేవాలయాలు
శ్రీ తారకరామస్వామివారి ఆలయం:- ఈ ఆలయంలో 2014, జూన్-22, ఆదివారం ఉదయం, హోమాలు నిర్వహించి, అనంతరం, శ్రీ ఆంజనేయస్వామి, ద్వారపాలకులు, సుబ్రహ్మణ్యేశ్వరస్వామి వారల విగ్రహ ప్రతిష్ఠా కార్యక్రమాన్ని వైభవంగా నిర్వహించారు. ఆలయంలో విశేషపూజలు నిర్వహించారు. అనంతరం భక్తులకు అన్నదానం నిర్వహించారు. ఈ సందర్భంగా గ్రామంలో ఆధ్యాత్మిక సందడి నెలకొన్నది.
గోల్కొండ వజ్రాలు
కోహినూర్ డైమండ్
thumb|250x250px|కోహినూర్ వజ్రానికి ప్రతిరూపం భారత దేశానికి చెందిన అన్ని వజ్రాలలో రంగులేని కోహినూర్ డైమండ్ అత్యంత విలువగలది.ఇది అత్యంత ప్రసిద్ధిచెందిన కోళ్లూరు గనులు నుండి సేకరించందని చరిత్ర ద్వారా తెలుస్తుంది. కోళ్లూరు మైన్ అత్యంత ప్రసిద్ధ వజ్రాల గనులలో ఒకటి. కోహినూర్ డైమండ్ ప్రస్తుతం యునైటెడ్ కింగ్‌డమ్ యాజమాన్యంలో ఉంది.
వెలుపలి లంకెలు
వర్గం:ప్రఖ్యాత వజ్రాలు వర్గం:భారతదేశ చరిత్ర
గౌతమ్ గంభీర్
1981 అక్టోబర్ 14 న ఢిల్లీ లోజన్మించిన గౌతమ్ గంభీర్ భారత క్రికెట్ ఆటగాడు. 2003 నుంచి వన్డేలలో, 2004 నుంచి టెస్టులలో భారత జట్టు తరఫున ప్రాతినిధ్యం వహిస్తున్నాడు. దేశవాళీ క్రికెట్ లో రెండు డబుల్ సెంచరీలను సాధించి టెస్ట్ జట్టులో సెలెక్ట్ అయ్యాడు. స్వదేశంలో జరిగిన టూర్ గేమ్ లో డబుల్ సెంచరీ సాధించిన 4 వ భారతీయుడితను. ఇంతకు ముందు సునీల్ గవాస్కర్, దిలీప్ వెంగ్‌సర్కార్, సచిన్ టెండుల్కర్లు మాత్రమే ఈ ఘనత సాధించారు.
2000లో గంభీర్ బెంగుళూరు లోని నేషనల్ క్రికెట్ అకాడమీకి సెలెక్ట్ అయ్యాడు. .2003లో బంగ్లాదేశ్తో జరిగిన టి.వి.ఎస్. కప్ లో మొదటి సారిగా వన్డే పోటీలను ఆడినాడు. అతని మూడవ మ్యాచ్ లోనే 71 పరుగులు సాధించి మ్యాన్ ఆఫ్ ది మ్యాచ్ అవార్డు పొందినాడు. 2005లో శ్రీలంక పై 97 బంతుల్లో 103 పరుగులు చేసి తన తొలి సెంచరీని నమోదుచేశాడు. 2004లో ఆస్ట్రేలియాతో జరిగిన నాల్గవ టెస్టులో గంభీర్ తన టెస్ట్ జీవితం ఆరంభించాడు. కాని ఆ టెస్టులో అతను ఏ మాత్రం ప్రతిభ కనబర్చలేకపోయాడు. 3, 1 పరుగు స్కోర్లకే ఔటైనాడు. అయిననూ అతని రెండో టెస్టులో దక్షిణాఫ్రికా పై 96 పరుగులు చేసి శభాష్ అనిపించుకున్నాడు. టెస్ట్ క్రికెట్ లో అతని తొలి శతకం 2004 డిసెంబర్లో బంగ్లాదేశ్ పై సాధించాడు. ఆ తర్వాత పాకిస్తాన్తో సిరీస్ లో మంచి శుభారంభం ఇచ్చిననూ 6 ఇన్నింగ్సులలోనూ కల్పి ఒకే అర్థ శతకం సాధించాడు. ఆ తర్వాత అదే సం.లో జింబాబ్వే పై 97 పరుగులు సాధించాడు. కాని శ్రీలంకతో జరిగిన సీరీస్ లో 30 పరుగుల స్కోరిను దాటలేకపోయాడు. తత్ఫలితంగా జట్టులో స్థానం కోల్పోయాడు. అతని స్థానంలో వసీం జాఫర్ జట్టులో స్థానం పొందాడు. 20, 30 పరుగులను పెద్ద స్కోర్లుగా మల్చే శక్తి లేదని విమర్శలు పొమ్దినాడు.
గంభీర్ భారత్ తరఫున 54 టెస్టులు, 147 వన్డేలు, 37 టీ20లు ఆడాడు. 2007, 2011 ప్రపంచ కప్‌లను గెలుచుకున్న జట్టులో సభ్యుడిగా ఉన్నాడు. ఐపీఎల్‌లో కోల్‌కతా నైట్‌రైడర్స్‌ కు కెప్టెన్‌గా కూడా వ్యవహరించాడు. అతని కెప్టెన్సీలో, కోల్‌కతా నైట్‌రైడర్స్‌ 2012, 2014లో ఛాంపియన్‌గా నిలిచింది.
రాజకీయ జీవితం
గౌతమ్ గంభీర్ 2019 మార్చి 22న భారతీయ జనతా పార్టీలో చేరి 2019లో జరిగిన లోక్‌సభ ఎన్నికలలో బీజేపీ అభ్యర్థిగా తూర్పు ఢిల్లీ నుండి పోటీ చేసి తన సమీప ప్రత్యర్థి కాంగ్రెస్‌ అభ్యర్థి అర్విందర్‌ సింగ్‌ లవ్లీపై 3,90,391 ఓట్ల మెజారిటీతో తొలిసారి లోక్‌సభ సభ్యుడిగా గెలిచాడు.
మూలాలు
వర్గం:1981 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:ఢిల్లీ క్రీడాకారులు వర్గం:జీవిస్తున్న ప్రజలు
అన్నా తమ్ముడు (1990 సినిమా)
నటశేఖర కృష్ణ నటజీవిత రజతోత్సవ కానుకగా ఈ సినిమా వెలువడింది. ఈ చిత్రంలో ముఖ్యభూమికను నిర్వహించడంతోబాటు కూర్పు, చిత్రానువాదం, దర్శకత్వం అందించాడు కృష్ణ.
తెరవెనుక
వర్గం:ఘట్టమనేని కృష్ణ నటించిన సినిమాలు వర్గం:కె.ఆర్.విజయ నటించిన సినిమాలు వర్గం:గౌతమి నటించిన సినిమాలు
కౌసల్య (నటి)
నందిని (జన్మనామం:కవిత) (1979 డిసెంబరు 29) భారతీయ సినిమా రంగంలో కౌసల్య గా సుపరిచితురాలు. ఆమె భారతీయ చలనచిత్ర నటి, మోడల్. దక్షిణాది సినిమా పరిశ్రమలో ప్రధాన కథానాయకిగా వృత్తి జీవితాన్ని ప్రారంభించిన ఆమె అనేక సహాయక పాత్రలను పోషించింది.
జీవిత విశేషాలు
నందిని మొదట మోడలింగ్ ద్వరా తన కెరీర్ ను ప్రారంభించింది. 1996లో బాలచంద్రమీనన్ దర్శకత్వం వహించిన  మలయాళ చిత్రం ఏప్రిల్ 19 ద్వారా చిత్ర సీమలోకి ప్రవేశించింది. తరువాత సంవత్సరంలో ఆమె తమిళ నటుడు మురళి తో కలసి తమిళ సినిమా కాలమెల్లం కాదల్ వాజ్గా లో నటించింది. తరువాత తమిళంలో విజయవంతమైన సినిమాలైన నెరుక్కు నేర్ (1997), ప్రియముదన్ (1998), సొల్లమాలె (1998), పూవెలి (1998), వానతయిప్పోల (2000) లలో నటించింది. మలయాళంలో ఆమె మోహన్ లాల్ కు వ్యతిరేకంగా అయాల్ కధ ఎఝుతుకయను (1998) లో నటించి గుర్తింపు పొందింది. ఆమె మలయాళంలో కళాభవన్ మణి తో కలసి కరుమదికుట్టన్ (2001) సినిమాలో నటించింది.
ఆమె సుమారు 30 తమిళ, మలయాళ భాషా చిత్రాలలో ముఖ్య పాత్రలలో నటించింది. తమిళ సినిమా పూవెలి లో ఆమె నటనకు గాను ఉత్తమ నటిగా తమిళంలో ఫిలిం ఫేర్ పురస్కారాన్ని పొందింది. ఆమె ఎక్కువగా చీర ధరించిన సాంప్రదాయక పాత్రలలొ నటించింది. 2000 నాటికి ఆమె క్యారక్టర్ ఆర్టిస్టుగా మారి తిరుమలై (2003), సంతోష్ సుబ్రహ్మణ్యం (2008) చిత్రాలలో సహాయ నటిగా నటించింది. ఆమె సన్ టీవీ లో 436 ఎపిసోడ్లు ప్రసారం చేయబడిన "మనైవి" సిరీస్ ద్వారా  టెలివిజన్ కార్యక్రమాల వైపు అడుగుపెట్టింది.
2004 లో, ఆమె ప్రధాన పాత్రలలో నటిగా నటించడానికి తిరిగి ప్రయత్నించింది. కానీ దురదృష్టవశాత్తూ ఆమె చేసిన అనేక ప్రాజెక్టులు ఆలస్యం అయ్యాయి. ఆమె ప్రశాంత్ తొ కలసి నటించిన తంగరాజన్ దర్శకత్వంలోని "పోలీస్" సినిమా, కార్తీక్ తో నటించిన "మనధిల్", వెండుమది నీ ఎనక్కు, రోసప్పూ చిన్న రోసప్పూ చిత్రాలు తయారైనా వెంటనే నిలిచిపోయాయి.
వ్యక్తిగత జీవితం
నందిని 1979 డిసెంబరు 3న శివశంకరన్, పూర్ణిమ దంపతులకు జన్మించింది. ఆమె తండ్రి కర్ణాటక స్టేట్ రోడ్ ట్రాన్స్‌పోర్ట్ కార్పొరేషన్‌లో అధికారి. ఆమె సోదరుడు షణ్ముఘ వ్యాపారవేత్త. ఆమె అవివాహితురాలు.
బాహ్య లింకులు
వర్గం:1979 జననాలు వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:తెలుగు సినిమా నటీమణులు వర్గం:కన్నడ సినిమా నటీమణులు వర్గం:తమిళ సినిమా నటీమణులు
ఆగ్రా లోక్‌సభ నియోజకవర్గం
ఆగ్రా లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
బొల్లినేని కృష్ణయ్య
బొల్లినేని కృష్ణయ్య ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆత్మకూరు నియోజకవర్గం నుండి 1999లో ఎమ్మెల్యేగా గెలిచాడు.
రాజకీయ జీవితం
బొల్లినేని కృష్ణయ్య 1999లో కాంగ్రెస్ పార్టీ ద్వారా రాజకీయాల్లోకి వచ్చి 2009లో జరిగిన ఆంధ్రప్రదేశ్ శాసనసభ ఎన్నికల్లో కాంగ్రెస్ అభ్యర్థిగా పోటీ చేసి తన సమీప టీడీపీ అభ్యర్థి కొమ్మి లక్ష్మయ్య నాయుడుపై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2004లో బీజేపీ అభ్యర్థిగా పోటీ చేసి ఓడిపోయి అనంతరం రాజకీయాల్లోకి దూరంగా ఉంటూ 2019లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి ఓడిపోయాడు.
మూలాలు
వర్గం:ఆంధ్రప్రదేశ్ శాసన సభ్యులు (1999) వర్గం:తెలుగుదేశం పార్టీ రాజకీయ నాయకులు వర్గం:నెల్లూరు జిల్లా నుండి ఎన్నికైన శాసన సభ్యులు
మల్‌రెడ్డి రంగారెడ్డి
thumb|మల్ రెడ్డి రంగారెడ్డి మల్‌రెడ్డి రంగారెడ్డి తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే. ఆయన ప్రస్తుతం ఇబ్రహీంపట్నం శాసనసభ నియోజకవర్గం కాంగ్రెస్ పార్టీ ఇంచార్జి గా ఉన్నాడు.
జననం, విద్యాభాస్యం
మల్‌రెడ్డి రంగారెడ్డి తెలంగాణ రాష్ట్రం, రంగారెడ్డి జిల్లా, ఇబ్రహీంపట్నం లో 1957, అక్టోబరు 14న జన్మించాడు. ఆయన 1973లో హయత్ నగర్ జిల్లా పరిషత్ పాఠశాలలో పదవ తరగతి పూర్తిచేసి, 2005లో తమిళనాడు లోని మదురై కామరాజ్ యూనివర్సిటీ నుండి ఎంఏ పూర్తి చేశాడు.
రాజకీయ జీవితం
మల్‌రెడ్డి రంగారెడ్డి 1981లో రాజకీయాల్లోకి తెలుగుదేశం పార్టీ ద్వారా వచ్చాడు. ఆయన 1981లో తోరూర్ సర్పంచ్ గా గెలిచాడు. ఆయన 1986లో హైదరాబాద్ డీసీబీబి డైరెక్టర్ గా పని చేశాడు.
మూలాలు
వర్గం:రంగారెడ్డి జిల్లా వ్యక్తులు వర్గం:భారత జాతీయ కాంగ్రెస్ నాయకులు వర్గం:1957 జననాలు వర్గం:రంగారెడ్డి జిల్లా రాజకీయ నాయకులు వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (2004)
తోటకూర వెంకటేశ్వర్లు
తోటకూర వెంకటేశ్వర్లు ఆంధ్రప్రదేశ్ కు చెందిన హేతువాది.
మూలాలు
వర్గం:ప్రకాశం జిల్లా హేతువాదులు వర్గం:ప్రకాశం జిల్లా పాత్రికేయులు
గీసుగొండ మండలం
గీసుగొండ మండలం, తెలంగాణ రాష్ట్రం, వరంగల్ జిల్లా లోని ఒక మండలం. ఈ మండలం పరిధిలో 16 గ్రామాలు కలవు. ఈ మండలం వరంగల్ రెవెన్యూ డివిజన్ పరిధిలోకి వస్తుంది.
2016 పునర్వ్యవస్థీకరణకు ముందు ఇది అవిభక్త వరంగల్ జిల్లాలో ఉండేది. పునర్వ్యవస్థీకరణలో వరంగల్ గ్రామీణ జిల్లాలో చేరిన ఈ మండలం, 2021 లో జిల్లా పేరును మార్చినపుడు వరంగల్ జిల్లాలో భాగమైంది. ప్రస్తుతం ఈ మండలం వరంగల్ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  16 రెవెన్యూ గ్రామాలు ఉన్నాయి.నిర్జన గ్రామాలు లేవు.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 135 చ.కి.మీ. కాగా, జనాభా 58,423. జనాభాలో పురుషులు 29,091 కాగా, స్త్రీల సంఖ్య 29,332. మండలంలో 15,437 గృహాలున్నాయి.
మండల జనాభా
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం 2011 భారత జనగణన గణాంకాల ప్రకారం మొత్తం మండల జనాభా 63,783 - పురుషుల సంఖ్య 31,780 - స్త్రీల సంఖ్య 32,003,అక్షరాస్యత మొత్తం 59.91% - పురుషుల సంఖ్య 72.16% - స్త్రీల సంఖ్య 47.41%
బేబీ రాణి మౌర్య
బేబీ రాణి మౌర్య భారతదేశానికి చెందిన రాజకీయ నాయకురాలు, ఉత్తరాఖండ్ మాజీ గవర్నర్‌. ఆమె ప్రస్తుతం భారతీయ జనతా పార్టీ జాతీయ ఉపాధ్యక్షురాలిగా పని చేస్తుంది. బేబీ రాణి మౌర్య 1996లో సమాజ్ రత్న, 1997లో ఉత్తర ప్రదేశ్ రత్న, 1998లో నారి రత్న అవార్డులు అందుకుంది.
జననం, విద్యాభాస్యం
బేబీ రాణి మౌర్య 15 1956 ఆగస్టు లో ఉత్తరప్రదేశ్ లో జన్మించింది. ఆమె ఎం.ఏ, బి.ఈ.డి పూర్తి చేసింది.
రాజకీయ జీవితం
బేబీ రాణి 1990లో బీజేపీ పార్టీ ద్వారా రాజకీయాల్లోకి వచ్చింది. ఆమె ఆగ్రా మున్సిపల్ కార్పొరేషన్ ఎన్నికల్లో కార్పొరేటర్‌గా గెలిచి 1995 నుండి 2000 వరకు మేయర్‌గా, 1997లో బీజేపీ కేంద్ర ఎస్.సి సెల్ విభాగం లో సభ్యురాలిగా పని చేసింది. మౌర్య 2001లో ఉత్తరప్రదేశ్ రాష్ట్ర సాంఘిక సంక్షేమ బోర్డు సభ్యురాలుగా, 2002లో జాతీయ మహిళా కమిషన్ సభ్యురాలుగా పని చేసింది. ఆమె 2007 ఉత్తర్‌ప్రదేశ్ అసెంబ్లీ ఎన్నికల్లో ఎత్మాద్‌పూర్ స్థానం నుండి పోటీ చేసి ఓడిపోయింది.ఆమె 2013 నుండి 2015 వరకు యూపీ బీజేపీ రాష్ట్ర కార్యవర్గంలో వివిధ హోదాల్లో పని చేసింది.
బేబీ రాణి మౌర్య 22 ఆగష్టు, 2018లో ఉత్తరాఖండ్ గవర్నర్‌గా రాష్ట్రపతి రామ్‌నాథ్ కోవింద్ నియమించాడు. ఆమె 2018 ఆగస్టు 26న ఉత్తరాఖండ్ గవర్నర్‌గా బాధ్యతలు చేపట్టింది.ఆమె సెప్టెంబర్ 08, 2021న గవర్నర్‌ పదవికి రాజీనామా చేసింది. ఆమె 2022 ఉత్తరప్రదేశ్ శాసనసభ ఎన్నికల్లో ఆగ్రా గ్రామీణ నియోజకవర్గం నుండి ఎమ్మెల్యేగా గెలిచింది.
మూలాలు
వర్గం:1956 జననాలు వర్గం:భారతీయ జనతా పార్టీ రాజకీయ నాయకులు
మల్లికార్జున్ మన్సూర్
thumb మల్లికార్జున్ భీమరాయప్ప మన్సూర్ ( 1910 - 1992 ), జయ్‌పూర్ - అత్రౌలి ఘరానాకు చెందిన ఖయాల్ గాయనంలో ప్రసిద్ధుడైన భారతీయ హిందుస్తానీ సంగీత గాయకుడు.
బాల్యం, జీవితం, సంగీత ప్రస్థానం
మన్సూర్ తొలి సంగీత పాఠాలు మీరజ్కు చెందిన నీలకంఠ బువా వద్ద నేర్చుకున్నాడు. తరువాత అతని సంగీతాన్ని ఎక్కువగా ప్రభావితం చేసినవారు అతని గురువులు - అల్లాదియాఖాన్ కుమారులైన మంజీఖాన్, బుర్జీఖాన్ లు. మన్సూర్ అరుదైన ( అప్రచలిత ) రాగాలను ఆలపించడంలో సిద్ధహస్తుడు. అవి శుద్ధనట్, అసజోగియా, హేమ్‌నట్, లక్ఛాసఖ్, ఖట్, బహదూరి తోడి లు. మన్సూర్ ఆత్మకథ నన్న రసయాత్రే, కన్నడంలో వ్రాసినదానికి అతని కుమారుడు రాజశేఖర్ మన్సూర్ My Journey in Music గా ఆంగ్లంలోకి అనువదించాడు. మన్సూర్ జన్మస్థలం ఉత్తర కర్ణాటకలోని ధార్వాడ్. ఉత్తర కర్ణాటక ఇతర సంగీత కళాకారులకు కూడా నిలయంగా ఉంది. గదగ్ నుండి భీమ్‌సేన్ జోషి, హుబ్లి నుండి గంగూబాయ్ హంగల్, బసవరాజ్ రాజ్‌గురులు ఉన్నారు. రాజశేఖర్ మన్సూర్ ఇప్పుడు జయపూర్-అత్రౌలి ఘరానా సంప్రదాయాన్ని ముందుకు నడిపించడమే లక్ష్యంగా పెట్టుకున్నాడు. బెంగుళూరు లోని కర్ణాటక సంగీత నృత్య అకాడమీ చైర్‌మన్, విశ్రాంత ఆంగ్ల ప్రొఫెసర్ అయిన రాజశేఖర్ మన్సూర్ అప్రచలిత రాగాలను కాపాడుకుంటూ వస్తున్నాడు.
వనరులు
1. పద్మ అవార్డులు.
బయటి లింకులు
వర్గం:హిందుస్థానీ సంగీత గాయకులు
వినియోగదారుడు
thumb|వినియోగదారుడు
చరిత్ర
ఒక దేశం ఆర్థిక వ్యవస్థలో వినియోగదారులు కీలక పాత్ర వహిస్తారు. ఎందుకంటే తయారు అయ్యే వస్తువులు కానీ, సేవలను వినియోగదారులు వాడకుంటే, ఉత్పత్తిదారులకు ఉత్పత్తి చేయడానికి ప్రేరణనే  ఉండదు. ఆర్ధిక రంగం, వ్యాపార రంగం, ప్రచార రంగాలలో, వినియోగదారుడు  కంపెనీ, సంస్థలు  ఉత్పత్తి చేసే వస్తువులు, వారి సేవలను వినియోగించుకునే వ్యక్తిగా నిర్వచించబడతాడు. వినియోగదారుడు ఒక వ్యక్తి (వ్యక్తుల సమూహం, సంస్థలు ) కావచ్చు, సాధారణంగా తుది వినియోగదారుని గా వర్గీకరించబడుతుంది. వారి వస్తువుల లేదా ఉత్పత్తి, సేవల  కోసం సమర్థవంతంగా  పంపిణి చేయుటకు వ్యాపార నైపుణ్యత  (మార్కెటింగ్) ,  విక్రయించడానికి ఒక లక్ష్యం ను  కలిగి ఉండాలి. వ్యాపారాన్ని ఆరు రకాలుగా పేర్కొనవచ్చును. వినియోగదారుల మార్కెట్లు, పారిశ్రామిక మార్కెట్లు (పారిశ్రామిక సంస్థలతో రూపొందించబడ్డాయి),వాణిజ్య మార్కెట్లు (సేవా సంస్థలు, నాన్-మాన్యుఫ్యాక్చరింగ్ కంపెనీలు, లాభాపేక్షలేని సంస్థలు, ప్రభుత్వ మార్కెట్లు (ప్రభుత్వ సంస్థలతో రూపొందించబడ్డాయి), ఇవియే గాక అంతర్జాతీయ (గ్లోబల్)  మార్కెట్లు  గా  చెప్పవచ్చును . భారతదేశంలో వినియోగదారుని ప్రయోజనాల కొరకు వినియోగ దారుల రక్షణ చట్టం ( కన్స్యూమర్ ప్రొటెక్షన్ యాక్ట్) , 1986,1987 ను అమలు చేయడానికి రాష్ట్ర స్థాయిలో   వినియోగదారుల వివాదాల పరిష్కార సంస్థ ( కమిషన్ ), జిల్లా స్థాయిలో వినియోగ దారుల  ఫోరమ్ గా  ఉండే స్థాయిలో చట్టాలు , ముఖ్యంగా వస్తువులు , సేవల  విషయములో  తలెత్తే ఫిర్యాదులను అప్పగించడం  వీటికి  అప్పగించబడింది . జూలై 20, 2020 న, కొత్త వినియోగదారుల రక్షణ చట్టం, 2019 భారతదేశంలో అమల్లోకి వచ్చింది. , 1986 నాటి చట్టాన్ని మార్పు చేస్తూ ఇవ్వబడినది . కొత్త చట్టం ప్రకారం  భారతదేశంలో వినియోగదారుల వివాదాల పరిపాలన, పరిష్కారాన్ని సరిచేస్తుంది. వినియోగదారుల హక్కుల పరిరక్షణ చట్టం -2019 ల్లో ఏడు ముఖ్య రక్షణలను కలిపించారు, అవి అకర్మ పధ్దతులు ,   కల్తీకి, ఇతర  తప్పుదోవ పట్టించే ప్రకటనలకు జైలు శిక్షతో సహా కఠినమైన జరిమానాలతో ,  ముఖ్యంగా,  అంతర్జాలం ద్వారా (  ఆన్ లైన్ ,ఇ-కామర్స్, టెలిషాపింగ్ , మల్టి మార్కెట్ వంటివి ) , ఇళ్ళ నిర్మాణాలు , ప్లాట్స్ అమ్మకాల వంటివి , ద్వారా వస్తువుల సేవలు ,  అమ్మకం కోసం  నియమాలను పొందుపరిచడం తో పాటు , ఈ వివాదల పరిష్కారం కోసం ప్రత్యేక యంత్రాగం కూడా 2019 - వినియోగ దారుల రక్షణ చట్టం లో పొందుపరచారు. వినియోగదారుల ఉద్యమం వినియోగదారుల హక్కులు, అవసరాల గురించి ప్రపంచ అవగాహన పెంచేదిశ గా ప్రతి సంవత్సరం ప్రపంచ వినియోగదారుల హక్కుల దినోత్సవంతో మార్చి 15 .ప్రపంచ వినియోగదారుల హక్కుల దినోత్సవం అధ్యక్షుడు జాన్ ఎఫ్ కెన్నెడీ స్ఫూర్తితో 1962 మార్చి 15 న అమెరికన్ కాంగ్రెస్‌కు ప్రత్యేక సందేశం పంపారు, దీనిలో వినియోగదారుల హక్కుల సమస్యను అధికారికంగా పరిష్కరించాడు. అలా చేసిన మొదటి ప్రపంచ నాయకుడు. వినియోగదారుల ఉద్యమం మొదట 1983 లో గుర్తించి, ప్రతి సంవత్సరం ఈరోజు వినియోగ దారుల సమస్యలు, ప్రయోజనాలు  సమీక్షిస్తారు.
భారతదేశములో వినియోగ దారుని హక్కులు
వినియోగ దారుడు అన్ని రకాల ప్రమాదకర వస్తువులు,సేవల నుండి రక్షించబడే హక్కు,అన్ని వస్తువులు, సేవల పనితీరు, నాణ్యత గురించి పూర్తిగా తెలియజేసే హక్కు. వస్తువులు, సేవల ఉచిత ఎంపిక హక్కు, వినియోగదారు ప్రయోజనాలకు సంబంధించిన అన్ని నిర్ణయాత్మక ప్రక్రియలలో వినడానికి హక్కు,వినియోగదారుల హక్కులు ఉల్లంఘించినప్పుడల్లా పరిష్కారాన్ని పొందే హక్కు, వినియోగదారుడు తయారు చేసిన వస్తువు గురించి సమాచారం ఉండే హక్కు.
భారతదేశములో వినియోగ దారుల జాతీయ దినం
వినియోగదారుల ప్రయోజనాలు, వారి హక్కులు, బాధ్యతల గురించి అవగాహన కల్పించడానికి భారతదేశం లో ప్రతి సంవత్సరం డిసెంబర్ 24 న జాతీయ వినియోగదారుల దినోత్సవాన్ని జరుపుకుంటారు. డిసెంబర్ 24, 1986 న, వినియోగదారుల రక్షణ చట్టం 1986 భారత రాష్ట్రపతి ఆమోదం పొంది అమల్లోకి వచ్చింది. వినియోగదారుల రక్షణ చట్టం ప్రధాన లక్ష్యం లోపభూయిష్ట వస్తువులు, అసంతృప్తికరమైన సేవలు, మోసపూరితమైన  వాణిజ్య పద్ధతులు  వంటి వివిధ రకాల దోపిడీకి వ్యతిరేకంగా వినియోగదారులకు సమర్థవంతమైన భద్రతలను అందించడం ఈ చట్టం ఉదేశ్యం. మహాత్మా గాంధీ మాటలలో వినియోగదారుడు " వినియోగదారులు   ముఖ్యమైన సందర్శకులు, వారు మాపై ఆధారపడరు, మేము వారిపై ఆధారపడతాము.  వారు మా  పనిలో అంతరాయం కాదు.  వినియోగదారులు  మా వ్యాపారంలో బయటి వ్యక్తులు  కారు,  వారు  మాకు  భాగం,  మేము వారికి సేవ చేయడం ద్వారా వారికి సహాయం చేయడం లేదు, అలా చేయడానికి మాకు అవకాశం ఇవ్వడం ద్వారా వినియోగ దారులు  మాకు సహాయం చేస్తున్నారు. ".
తెలంగాణ రాష్ట్రములో
తెలంగాణ రాష్ట్ర వినియోగదారుల పరిష్కార కమిషన్ లో డిసెంబర్ 31, 2020 నాటికి 8715 వినియోగదారుల కేసులు నమోదు అయితే, 4452 కేసులను పరిష్కరించారు. రాష్ట్రములో లోని 12 కమిషన్ పరిధిలో 98240 కేసులు నమోదు అయితే, 93278 ల కేసులకు తీర్పు వెలువడింది.
చెల్లించ వలసిన రుసుము
వినియోగదారుడు తమ వస్తువుల విలువలను పట్టి జిల్లా స్థాయినుంచి జాతీయ స్థాయి వినియోగదారుల కమిషన్ కు తమ కేసులను పెట్టవచ్చును లేదా తనకు పరిష్కారం కాకపొతే వినియోగదారుడు జాతీయ కమిషన్‌కు నేరుగా ఫిర్యాదు చేయవచ్చు. క్రింది స్థాయి కమిషన్ తనకు తీర్పు ఇచ్చిన తేదీ నుండి ఒక నెలలోపు రాష్ట్ర కమిషన్ నిర్ణయాలకు వ్యతిరేకంగా అప్పీల్ చేయవచ్చు. దీనికి వినియోగదారుడు కోర్టు రుసుము క్రింద  5,000 రూపాయలు ఫీజును చెల్లించవలెను. రాష్ట్ర స్థాయి, జాతీయ కమిషన్ ముందు అప్పీల్ దాఖలు చేయడానికి ఎటువంటి రుసుము లేదు. జాతీయ కమిషన్ ఆదేశాలకు వ్యతిరేకంగా వినియోగదారుడు, సుప్రీంకోర్టులో 30 రోజుల లోపు కేసును పెట్ట వచ్చును.
వెలుపలి లంకెలు
వర్గం:న్యాయ శాస్త్రము వర్గం:సమాజం వర్గం:ఆర్థిక శాస్త్రము
బైలంపుడి
బైలంపుడి 2019లో విడుదలైన తెలుగు సినిమా. తార క్రియేషన్స్ బ్యానర్ పై బ్రహ్మానందరెడ్డి నిర్మించిన ఈ సినిమాకు అనిల్‌ పీజే రాజ్‌ దర్శకత్వం వహించాడు. హరీష్‌ వినయ్‌, త‌నిష్క తివారి, బ్రహ్మానంద రెడ్డి, సుచిత్ర, గణి, గోవింద్‌, నటరాజ్‌, న‌రి, నాగార్జున‌, సెబాస్టియన్ ప్రధాన పాత్రల్లో నటించిన ఈ సినిమా 27 జులై 2019న విడుదలైంది.
కథ
బైలంపుడి గ్రామంలో గ్రామ పెద్ద గురు నారాయణ్‌ (బ్రహ్మానందరెడ్డి) ఊర్లోవారందరికి భయంతో కూడిన గౌరవం. గురు నారాయణ్‌ దగ్గర పెరుగుతున్న కళ్యాణి (తనిష్క్‌ రాజన్‌) అదే ఊరిలో ఆటో నడిపే రవి (హరీష్‌ వినయ్‌) ని ఇష్టపడుతుంది. ఈ క్రమంలో రవి స్నేహితుల్లో ఒకరు హత్యకు గురవుతాడు. అసలు రవి స్నేహితుడ్ని చంపిందెవరు ? ఆ తర్వాత ఏమి జరిగింది? అనేది మిగతా సినిమా కథ.
మిస్టర్ గిరీశం
మిస్టర్ గిరీశం, 2009 జనవరి 23న విడుదలైన తెలుగు కామెడీ సినిమా. ఎస్.ఆర్.సి. క్రియేషన్స్ బ్యానరులో రమేష్ చంద్ర బెనర్జీ నిర్మించిన ఈ సినిమాకు విశ్వప్రసాద్ దర్శకత్వం వహించాడు. ఇందులో కృష్ణ భగవాన్, రమ్యకృష్ణ, సందేష్, అపూర్వ తదితరులు నటించగా, ఎస్.ఎ. ఖుద్దూస్ సంగీతం అందించాడు. గురజాడ అప్పారావు రాసిన పాపులర్ తెలుగు నాటకం కన్యాశుల్కం ఆధారంగా ఈ చిత్రం రూపొందించబడింది.
పాటలు
ఈ సినిమాకు ఎస్.ఎ. ఖుద్దూస్ సంగీతం అందించాడు.
మూలాలు
వర్గం:2009 తెలుగు సినిమాలు వర్గం:తెలుగు హాస్యచిత్రాలు వర్గం:రమ్యకృష్ణ నటించిన చిత్రాలు వర్గం:కృష్ణ భగవాన్ నటించిన చిత్రాలు వర్గం:జయప్రకాశ్ రెడ్డి నటించిన చిత్రాలు వర్గం:ఎం.ఎస్.నారాయణ నటించిన సినిమాలు
నిహారిక రైజాదా
నిహారిక రైజాదా (1990 ఏప్రిల్ 18) లక్సెంబర్గిష్ సినిమా నటి. బాలీవుడ్ సంగీత దర్శకుడు ఓపి నయ్యర్ మనవరాలు అయిన నిహారిక 2010లో మిస్ ఇండియా యూకె కిరీటాన్ని పొందింది, 2010లో మిస్ ఇండియా వరల్డ్‌వైడ్ (2010)లో రన్నరప్‌గా నిలిచింది. మసాన్, 6-5=2, డమడోల్ సినిమాలతోపాటు అజయ్ దేవగన్, అనిల్ కపూర్, మాధురీ దీక్షిత్‌ లతో కలిసి టోటల్ ధమాల్ (2018) సినిమాలో నటించింది.
జీవిత విశేషాలు
నిహారిక 1990, ఏప్రిల్ 18న లక్సెంబర్గ్‌లో జన్మించింది. నిహారిక మాతృభాష ఫ్రెంచ్ అయినప్పటికి లక్సెంబర్గిష్, జర్మన్, ఇంగ్లీష్, స్పానిష్, హిందీ భాషలు కూడా మాట్లాడుతుంది. నిహారికకు ఒక సోదరి నిరేఖ్నా రైజాదా, ఒక సోదరుడు అవనీష్ రైజాదా ఉన్నారు. నిహారిక పరిశోధకురాలిగా, ఇంపీరియల్ కాలేజ్ లండన్‌లో అనువాద వైద్యంలో ఎంఆర్ఈఎస్ చదివింది. ఆ తరువాత ఫుల్‌బ్రైట్ స్కాలర్‌షిప్ కింద జాన్స్ హాప్‌కిన్స్ యూనివర్సిటీ (బాల్టిమోర్)లో కార్డియాలజీలో పరిశోధన చేసింది. న్యూయార్క్ ఫిల్మ్ అకాడమీ నుండి నటనలో శిక్షణ కూడా పొందింది. భారతీయ శాస్త్రీయ సంగీతం, బ్యాలెట్‌లో కూడా శిక్షణ తీసుకుంది.
సినిమారంగం
నిహారిక 2013లో వచ్చిన డమడోల్‌ అనే బెంగాలీ సినిమాతో సినీరంగంలోకి ప్రవేశించింది. 2016లో గుజరాతీ చిత్రం వర్ టూ ఎన్నారై జె సినిమాలో నటించింది. 2016లో నిహారిక కృష్ణ అభిషేక్‌తో కలిసి ఫుల్ 2 జుగాడు అనే సినిమాలో నటించింది.
బయటి లింకులు
వర్గం:తెలుగు సినిమా నటీమణులు వర్గం:బెంగాలీ సినిమా నటీమణులు వర్గం:హిందీ సినిమా నటీమణులు వర్గం:1990 జననాలు వర్గం:జీవిస్తున్న ప్రజలు
టామ్ సాయర్ (2011 సినిమా)
టామ్‌ సాయర్‌ 2011, నవంబరు 17న విడుదలైన జర్మన్ బాలల కుటుంబ నేపథ్య సాహస చలనచిత్రం. హెర్మైన్ హంట్‌బర్త్ దర్శకత్వం వహించిన ఈ చిత్రంలో లూయిస్ హాఫ్మన్, లియోన్ సీడెల్, హైక్ మకాట్ష్ తదితరులు నటించారు.
కథానేపథ్యం
టామ్‌ సాయర్‌, అతని బృందం మిస్సిసిపి నదిలో చేసే సాహసాలతోపాటు ఓ హత్య కేసులో సాక్ష్యం చెప్పేందుకు వారు సముద్ర దొంగలుగా నటించే ఇతివృత్తంతో ఈ చిత్రం రూపొందింది.
విడుదల
2011, సెప్టెంబరు 30న తొలిసారిగా హంబర్గ్ ఫిలిం ఫెస్టివల్ లో ప్రదర్శించబడిన ఈ చిత్రం 2011, నవంబరు 17న జర్మనీలో విడుదలయింది.
ఇతర లంకెలు
వర్గం:2011 సినిమాలు వర్గం:జర్మన్ చలనచిత్రాలు వర్గం:జర్మన్ భాష
షామానిజం
షామాన్ అనునది మంగోలియా దేశానికి చెందిన ఒక విశ్వాసము. ఈ విశ్వాసం కలిగినవాడిని షామాన్ అని పిలుస్తారు. వీరి విశ్వాసాలలో ముఖ్యమైనది ఆత్మల లోకంతో సంబంధాలు, ఆత్మలతో మాట్లాడడం.షామానిజం, భౌతిక ప్రపంచానికి అతీతంగా, ఆత్మలోకాలపై ఆధారపడి తయారైన నమ్మకం, ఆత్మలు మానవుల జీవితాలపై ప్రభావాలు చూపుతారనే విశ్వాసం ద్వారా జనియించింది. భారత్ లోని తాంత్రిక మాంత్రికుల లాగా వీరునూ అనేక రకాలైన క్షుద్రవిద్యలను అమలు పరచి వారి క్షుద్రలోకంలోనే జీవిస్తారు.
విశ్వాసాలు
ప్రపంచంలోని విశ్వాసాలకు దూరంగా వీరిలో విశ్వాసాలున్నాయి. షామాన్లు అందరూ ఈ విశ్వాసాలు కలిగివుంటారు. ఎలియాడే (1964) గుర్తించిన కొన్ని సాధారణ విశ్వాసాలు :
బయటి లింకులు
వర్గం:మత విశ్వాసాలు
సాధు వరదరాజం పంతులు
సాధు వరదరాజం పంతులు తమిళనాడులో తెలుగు భాష కోసం కృషి చేసిన వారిలో ఒకడు. అతను తమిళ భాషను రెండవ అధికార భాషగా గుర్తించాలని పోరాడిన వ్యక్తి.
బాల్యం - ఉద్యోగం
సాధు వరదరాజం పంతులు తిరునల్వేలి జిల్లాలోని వీరరాఘవపురంలో 1889 ఆగస్టు 20న జన్మించాడు. అతని తండ్రి రామకృష్ణయ్య పంతులు తమిళ నాడులో వివిధ ప్రభుత్వోద్యోగాలలోను, ఎట్టియాపురం సంస్థానంలో దివాన్ గాను పనిచేశాడు. ఈ సంస్థానాన్ని పాలించే ఎట్టియాపురం తెలుగు రాజులు తెలుగు సంగీత సాహిత్యాలను ఆదరించారు. పట్టభద్రు డయిన తర్వాత మద్రాసు విశ్వవిద్యాలయంవారి తమిళ్ లెక్సికన్ (తమిళ శబ్దకోసం) కార్యాలయంలో ఒక చిన్న గుమాస్తాగా చేరి ఆఫీసు మేనేజరుగా చాలా కాలం పనిచేసి పదవీవిరమణ చేసాడు. తమిళ నిఘంటు కార్యాలయంలో పనిచేస్తున్నప్పుడు అతనికి తెలుగు మీద అభిమానం ఏర్పడింది.
తెలుగు భాష మీద ప్రావీణ్యం
తెలుగు సాహిత్యంలో పరిచయం లేదు. తెలుగు మీద ఇష్టంతో తెలుగు లిపి నేర్చుకున్నాడు. తెలుగు భాషలో ప్రావీణ్యం కోసం తెలుగు శతకాలు, భాస్కర రామాయణం, పోతన భాగవతం, వీరేశలింగంగారి రచనలు, ఆంధ్రపత్రిక లు  చదివాడు. తాను నేర్చుకున్నదే కాక అతని యింట్లో వాళ్ళకు కూడా తెలుగు నేర్పాడు. దీని వలన వరదరాజం పంతులు భార్య జయలక్ష్మమ్మ, కుమారుడు శివసుబ్రహ్మణ్యం తెలుగులో ప్రావీణ్యం సంపాదించారు.
వెలుపలి లంకెలు
వర్గం:1889 జననాలు వర్గం:1972 మరణాలు వర్గం:తెలుగు భాషాభిమానులు
రవీంద్ర ఆర్ట్ పిక్చర్స్
thumb|250px|right|రవీంద్ర ఆర్ట్ పిక్చర్స్ స్థాపకుడు తమ్మారెడ్డి కృష్ణమూర్తి రవీంద్ర ఆర్ట్ పిక్చర్స్ తెలుగు సినీ నిర్మాణ సంస్థ. దీనిని తమ్మారెడ్డి కృష్ణమూర్తి స్థాపించారు. విశ్వకవి రవీంద్రుని పట్ల గల అభిమానంతో అతడు రచించిన ‘గీతాంజలి’లోని ఓ గీత మకుటాన్ని ‘విశ్వవిజ్ఞాన చంద్రికలు వెలయుచోట, నిర్భయముగా స్వేచ్ఛాగీతి నిలుపుచోట, మానవుడు పరిపూర్ణుడై మలయుచోట, మాతృదేశమా అచటచే మనగదమ్మా’అని రచయిత నార్ల చిరంజీవిచే తర్జుమా చేయించి, దీనిని మోనోగ్రాఫ్‌పై బ్యాక్‌గ్రౌండ్‌గా, మాధవపెద్ది సత్యంచే పాడించి, విన్పించారు. చేతిలో పనిముట్టు ధరించిన కార్మికుని చిత్రం, ఈ చరణం, రవీంద్ర ఆర్ట్ పిక్చర్స్ ప్రత్యేకతగా నిలిచాయి.
==నిర్మించిన చిత్రాలు ==
బయటి లింకులు
వర్గం:సినీ నిర్మాణ సంస్థలు
జగన్నాథ స్వామి
జగన్నాధుడు అంటే జగత్తు (ప్రపంచం)కు నాధుడు అని అర్ధం. హిందూ దైవమైన ఈ స్వామిని హిందువులు, బౌద్ధులు ఎక్కువగా పూజిస్తారు. భారత దేశం లోని ఒడిశా, చత్తీస్ గఢ్, బెంగాల్, ఝార్ఖండ్,  బీహార్,  గుజరాత్,  అస్సాం,  మణిపూర్,  త్రిపుర  రాష్ట్రాల్లోనూ, బంగ్లాదేశ్ లోని హిందువులు ఎక్కువగా కొలుస్తారు. జగన్నాధస్వామిని విష్ణుమూర్తిగానూ, విష్ణు అవతారమైన కృష్ణుని గానూ భావిస్తారు భక్తులు. ప్రతీ సంవత్సరం పూరీ క్షేత్రంలోని రత్నవేది (రత్నాల వీధి)లో ఆయన అన్నగారు బలభద్రుడు, చెల్లెలు సుభద్ర లతో కలసి రథయాత్రలో భక్తులకు దర్శనమిస్తారు.
జగన్నాధ స్వామి విగ్రహాన్ని దారువుతో తయారుచేస్తారు. శరీరం, చేతులు మాత్రమే ఉండే ఈ విగ్రహానికి కాళ్ళు ఉండవు. పెద్ద కళ్ళు మాత్రం ఉంటాయి. జగన్నాధుని పూజా కార్యక్రమాలు సాధారణంగా హిందూ సంప్రదాయ ఆగమాల ప్రకారం కాకుండా భిన్నంగా ఉంటాయి. ఇతర విగ్రహాలను మట్టితోనో, రాతితోనో, ఏదైనా లోహంతోనో చేస్తే ఈ విగ్రహాన్ని మాత్రం చెక్కతో తయారు చేయడం విశేషం. ఈ జగన్నాధస్వామి పూజ, విగ్రహ తయారీ ప్రారంభానికి ఎన్నో కథలు ప్రచారంలో ఉన్నాయి.
నిజానికి వేదాలలో ఈ జగన్నాధస్వామి ప్రస్తావన తక్కువే అని చెప్పాలి. ఈ అవతారం దశావతారల్లో ఒకటి కాదు. కానీ కొన్ని ఒరియా రచనలు 9వ అవతారమైన బుద్ధావతరం బదులు ఈ జగన్నాధ అవతారాన్ని వర్ణించాయి. దాంతో ఆ ప్రాంతంలోనూ, దాని చుట్టుపక్కల ప్రదేశాల్లోనూ ఈ స్వామి ఆరాధన ఎక్కువగా ఉంది.
జగన్నాధస్వామి విష్ణుమూర్తికి అవతారంగా పేర్కొంటుంటారు. వైష్ణవం, శైవం, శాక్తేయం, స్మార్తం, బౌద్ధం, జైనమతాలకు సమానంగా ఒక ప్రత్యేకమైన శాఖగా నిలిచింది ఈ జగన్నాధ ఆరాధన.
పూరీలో ఉన్నది జగన్నాధ దేవాలయాలలో అత్యంత ప్రాచీనమైనది. భారతదేశంలోని హిందువులు తప్పక దర్శించాల్సిన నాలుగు పుణ్యక్షేత్రాల్లో ఒకటిగా పూరీని భావిస్తారు. దానినే చార్ ధామ్ (బద్రీనాధ్, పూరీ, కాశీ, రామేశ్వరం) యాత్ర అంటారు.
జగన్నాధ రథయాత్ర అనేది జగన్నాధస్వామికి చేసే ప్రసిద్ధమైన ఉత్సవం. ఈ యాత్రలో జగన్నాధస్వామితో పాటు ఆయన అన్న బలభద్రుని, చెల్లెలు సుభద్రాదేవిని కూడా పూజించి, ఊరేగిస్తారు. ఈ ఊరేగింపు కోసం విగ్రహాలను గర్భగుడిలో నుంచి బయటకు తీసుకొచ్చి పూరీకి 3 కిలోమీటర్ల దూరంలో ఉన్న గుండిచా గుడి వరకు రథయాత్రగా తీసుకెళ్తారు. ఈ ఉత్సవం మాదిరిగానే ప్రపంచంలోని చాలా జగన్నాధ ఆలయాల్లో కూడా రథయాత్ర చేస్తుంటారు.
జగన్నాధ శబ్ద ప్రాశస్త్యం
thumb|కుడివైపున జగన్నాధుడు, మధ్యలో సుభద్రాదేవి, ఎడమ వైపున బలభద్రుడు జగన్నాధ అంటే లోకానికి నాధుడు అని అర్ధం. ఈ పదం సంస్కృత భాష నుంచి ఉత్పన్నమైంది.
ఈ పదానికి ఒడియాలో "తిరిగుతున్న భూమికి ఆశ్రయం వంటి వాడు" అని అర్ధం కూడా ఉంది.
ఇతర లింకులు
వర్గం:విష్ణుమూర్తి అవతారాలు వర్గం:హిందూ దేవతలు వర్గం:కృష్ణుని అవతారాలు
శివుని వేయి నామములు- 101-200
thumb|శివుడు శివ సహస్రనామ స్తోత్రములోని తరువాతి నూరు నామముల అర్ధాలు:
శ్లోకము 11
విశ్వరూప = ప్రపంచ స్వరూపము తానే అయినవాడు
స్వయంశ్రేష్ఠః = తనంతట తానుగా ఉత్తముడైనవాడు
బలవీరః = బలము చేత పరాక్రమం కలవాడు
బలః = బలము కలవాడు
గణః = సమూహ స్వరూపమైనవాడు
గణకర్తా = ప్రమధాది గణములను సృష్టించువాడు
గణపతిః = ప్రమధాతి గణములకు అధిపతియైనవాడు
దిగ్వాసాః = దిక్కులు వస్త్రములుగా కలవాడు
కామః = కామము యొక్క స్వరూపము తానే అయినవాడు.
శ్లోకము 12
మంత్రవిత్ = మంత్రముల యొక్క మూలమును తెలిసినవాడు
పరమః = అందరికంటె ఉన్నతుడు
మంత్రః = మంత్ర స్వరూపము తానే అయినవాడు
సర్వభావకరః = సమస్తమైన మనస్సులను సృష్టించినవాడు
హరః = పాపములను హరించువాడు
కమండలుధరః = కమండలమును ధరించినవాడు
ధన్వీ = ధనుస్సు ధరించినవాడు
బాణహస్తః = చేతియందు బాణము ధరించినవాడు
కపాలవాన్ = కపాలమును చేత ధరించినవాడు
శ్లోకము 13
ఆశనిః = వజ్రాయుధము
శతఘ్నీ = శతఘ్ని అను ఆయుధమును ధరించినవాడు
ఖడ్గీ = ఖడ్గమును ధరించినవాడు
ఆయుధీ = ఆయుధము కలవాడు
మహాన్ = గొప్పవాడు
స్రువహస్తః = హోమము చేసే పరికరమును చేత ధరించినవాడు
సురూపః = మంచి రూపము కలవాడు
తేజస్కరః = తేజస్సును కలుగజేయువాడు
నిధిః = ఐశ్వర్యమునకు మూల స్థానమైనవాడు
శ్లోకము 14
ఉష్ణీషీ = శిరస్త్రాణము కలవాడు
సువక్త్రః = మంచి ముఖము కలవాడు
ఉదగ్రః = అన్నిటికంటె ముందుండువాడు
దీర్ఘః = పొడవైనవాడు
హరికేశః = ఆకర్షణీయమైన కేశములు కలవాడు
సుతీర్థః = ఉత్తమమైన నదీ ఉదక స్వరూపమైనవాడు
కృష్ణః = నల్లని ఆకర్షణీయమైన స్వరూపము కలవాడు
శ్లోకము 15
సిద్ధార్థః = అన్ని ప్రయోజనాలను సాధించినవాడు
మృడః = భక్తులను ఆనందింపజేయువాడు
సర్వశుభంకరః = సమస్తమైన శుభములను కలుగజేయువాడు
అజః = పుట్టుక లేనివాడు
బహురూపః = అనేక విధాలైన రూపములు కలవాడు
గంగాధారీ = గంగను ధరించినవాడు
కపర్దీ = జటాజూటములు కలవాడు
శ్లోకము 16
ఊర్ధ్వరేతాః = ఊర్ధ్వముఖముగా ప్రవహించు రేతస్సు కలవాడు
ఊర్ధ్వలింగః = ఊర్ధ్వమైన లింగాకారము ధరించినవాడు
ఉర్ధ్వశాయీ = ఊర్ధ్వముగా నిద్రించువాడు
నభస్థలః = ఆకాస ప్రదేశమున ఉండువాడు
త్రిజటః = మూడు జడలు ప్రధానముగా కలవాడు
చీరవాసాః = నారచీరలు ధరించువాడు
రుద్రః = శత్రువులను దుఃఖపెట్టువాడు
సేనాపతిః = సైన్యమునకు అధిపతి
విభుః = అధిపతి
శ్లోకము 17
నక్తంచరః = రాత్రులందు సంచరించువాడు
అహశ్చరః = పగటియందు సంచరించువాడు
తిగ్మమన్యుః = తీక్షణమైన కోపము కలవాడు
సువర్చసః = మంచి కాంతి కలవాడు
గజహా = గజాసురుని చంపినవాడు
దైత్యహా = రాక్షసులను చంపినవాడు
లోకథాతా = లోకములను సృష్టించినవాడు
గుణాకరః = ఉత్తమ గుణములకు గనివంటివాడు
శ్లోకము 18
సింహశార్దూలరూపః = సింహము, పెద్దపులి రూపములలో ఉన్నవాడు
కాలయోగీ = కాలమును నియంత్రించినవాడు
మహానాథః = గొప్పవాడైన అధిపతి
సర్వకామః = సమస్తమైన కోరికల స్వరూపము తానే అయినవాడు
చతుష్పథః = అనేక మార్గముల కూడలి అయినవాడు
శ్లోకము 19
నిశాచరః = రాత్రులందు సంచరించువాడు
ప్రేతచారీ = ప్రేతభూతములయందు సంచరించువాడు
భూతచారీ = సర్వప్రాణులందు సంచరించువాడు
మహేశ్వరః = గొప్పవాడైన అధిపతి
బహుధరః = అనేకమైన వాటిని ధరించువాడు
స్వర్భానుః = రాహురూపమున ఉన్నవాడు, స్వర్గమునకు వెలుగునిచ్చువాడు
అమితః = పరిమితి లేనివాడు
అగతిః = ఒకే విధమైన నడక లేనివాడు
శ్లోకము 20
నృత్యప్రియః = నాట్యములందు ప్రీతి కలవాడు
నర్తకః = స్వయముగా నాట్యము చేయువాడు
మహాఘోరతపాః = గొప్పదైన కఠినమైన తపస్సు చేయువాడు
శూరః = పౌరుషము కలవాడు
నిత్యః = శాశ్వతమైనవాడు
అనీహః = కోరికలు లేనివాడు
మథుర లోక్‌సభ నియోజకవర్గం
మథుర లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి. మధుర నియోజకవర్గంలో  మొత్తం 1,341,649 ఓటర్లను ఉండగా, అందులో 593,726 మంది మహిళలు, 747,923 మంది పురుషులు ఉన్నారు.
శివుని వేయి నామములు- 101-200
శ్లోకము 20
నిరాలయః = స్థిరమైన గృహము లేనివాడు
మథుర లోక్‌సభ నియోజకవర్గం
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
శివుని వేయి నామములు- 101-200
శ్లోకము 20
వర్గం:శివ సహస్రనామ స్తోత్రము
భరద్వాజ మహర్షి
చరిత్ర
వేదాల ప్రకారం, భరద్వాజ బార్హస్పత్య అనేది ఈతని అసలు పేరు. ఆ పేరు లోని బార్హస్పత్య అనేది వీరి తండ్రి అయిన బృహస్పతిని స్పురణకి వచ్చేవిధంగా ఉంటుంది. శతపథ బ్రాహ్మణం ప్రకారమే కాకుండా, వేదాలలో కూడా ప్రస్తావించిన సప్త ఋషులలో ఈయన కూడా ఒక్కరు. సప్త ఋషుల గురించి మహాభారతంలోనూ, పురాణాలలోనూ కూడా ప్రస్తావించబడింది. కొన్ని పురాణాల ప్రకారం ఈయన అత్రి మహర్షి కొడుకుగా చెప్పబడింది.
చరక సంహిత ప్రకారం, ఈతడు వైద్య శాస్త్రాన్ని దేవతల రాజు అయిన ఇంద్రుని వద్ద అధ్యయనం చేసాడు.
భరద్వాజ అనే పదాన్ని సంస్కృతంలో, "భార(ద్), వాజ్( మ్ )" అనే రెండు పదాల కలయిక వల్ల ఉద్బవించింది.
గోత్ర ప్రవర చెప్పేటప్పుడు త్రయా ఋషుల ప్రవరలలోని ఒకదాని యందు, ఆంగీరస, బార్హస్పత్య, భారద్వాజ అనే ముగ్గురు ఋషులు ఉన్న గోత్ర ప్రవర చెప్పేటప్పుడు ఈయన పేరును మొదటిగా చెప్పడం జరుగుతుంది.
జననం
అంగీరస మహర్షికి, శ్రద్ధకి జన్మించిన కుమారులలో ఒకరు బృహస్పతి. బృహస్పతి అన్న ఉతథ్యుడు. ఉతథ్యుని భార్య మమత. దేవగురువు అయిన బృహస్పతి యొక్క భార్య తార. ఉతథ్యుడు తీర్థయాత్రాపరుడైన సందర్భములో, మమత గర్భవతిగా ఉండగా, గర్భములోని శిశివు వలదు అని మొర పెట్టుకున్ననూ, అన్న భార్య అని కూడా చూడక, ఉతథ్యుడు యొక్క ఆశ్రమమునకు అతిథిగా వచ్చిన, దేవగురువైన బృహస్పతి అన్న భార్యతో   బలవంతముగా సంగమించుట జరుగుతుంది. మమత గర్భములో ఉన్న శిశివును ఆ సందర్భములో బృహస్పతి, అంధుడుగా పుట్టమని శపిస్తాడు. బలవంతముగా సంగమించి, మమత గర్భములో ఉన్న శిశివు బృహస్పతి విడిచిన వీర్యమును బయటకు తన్ని వేయుట జరుగుతుంది. ఆ వీర్యము నేలపై పడి బాలుడు కాగా, బృహస్పతి ఆ బాలుడును, గర్భములో ఉన్న శిశివుతో పాటు తనకు ఇద్దరు పుత్రులు ఉదయించారని చెప్పుకోమని అనటం జరుగుతుంది. దానికి మమత అంగీకరించ లేదు. బృహస్పతి కూడా పుట్టిన బాలుడుని తీసుకు వెళ్ళేందుకు సమ్మతించ లేదు. నువ్వు పెంచమంటే నువ్వు పెంచమని ఆ బాలుడిని విడిచి వేయటం జరుగుతుంది. బృహస్పతి వేళ మించి పోతోంది అని తన దారి తాను వెళ్ళి పోయాడు. అదేవిధముగా మమత కూడా ఆ బాలుడిని వదలి వెళ్ళింది. మమత, బృహస్పతి ఇద్దరిచే విడిచి వేయబడిన వాడు కనుక ఆ బాలుడు ద్వాజుడు అయ్యాడు.
కుటుంబం
అతను సుశీలను వివాహం చేసుకున్నాడు, గర్గ అనే కొడుకు పుట్టాడు. భరద్వాజ మహర్షికి దేవవర్ణిణి అనే కుమార్తె ఉంది.
భరద్వాజుడు పేర్లు
భరద్వాజ మహర్షికి ద్వాజుడు, భరద్వాజ, భరద్వాజుడు, భారద్వాజుడు, భారద్వాజ మహర్షి అని అనేక పేర్లతో పిలుచు చున్నారు. ఈయన తపము సాగించిన ఆశ్రమము భారద్వాజతీర్థ అని పేరు. భరద్వాజ మహర్షి ప్రశాంత, పరమ పవిత్రత కలిగి సప్త మహర్షులలో ఒకరు.
శతపథ బ్రాహ్మణం
శతపథ బ్రాహ్మణం రచయిత అయిన యాజ్ఞవల్క్య, భరద్వాజ మహర్షి యొక్క వంశస్థుడు.
<-->నవ బ్రహ్మలలో ఒకడు. నవబ్రహ్మలు అంటే మరీచి, భరద్వాజుడు, అంగీరసుడు, పులస్త్యుడు, పులహుడు, క్రతువు, దక్షుడు, వసిష్టుడు, వామదేవుడు అని తొమ్మిదిమంది బ్రహ్మలు. 1. రు|| ఉతథ్యుని కొడుకు. తల్లి మమత. ఇతఁడు తన పెదతండ్రి అగు బృహస్పతివలన జనించినవాఁడు. ఇతని ఆశ్రమము శృంగిబేరపురమునకు దక్షిణమునందు కల ఇప్పటి ప్రయాగ. ఘృతాచిని చూచి ఇతఁడు ఒకప్పుడు చిత్తచాంచల్యము పొందఁగా రేతస్సు జాఱెను. అంతట ఆరేతస్సును ఇతఁడు ద్రోణమందు సంగ్రహించి ఉంచెను. దానివలన ఇతనికి ద్రోణుఁడు అను కుమారుఁడు కలిగెను. కొందఱు ఈరేతస్సు ఘటమునందు సంగ్రహింపఁబడెను అంటారు. కనుక ద్రోణుఁడు కుంభసంభవుఁడు అనియు అనఁబడును.<->
వర్గం:పురాణ పాత్రలు వర్గం:హిందూ ఋషులు వర్గం:హిందూ మతము
పసుపులేటి బ్రహ్మయ్య
పసుపులేటి బ్రహ్మయ్య ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రాజంపేట నియోజకవర్గం నుండి రెండుసార్లు ఎమ్మెల్యేగా గెలిచి మంత్రిగా గెలిచాడు.
రాజకీయ జీవితం
పసుపులేటి బ్రహ్మయ్య తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1994లో జరిగిన ఆంధ్రప్రదేశ్ శాసనసభ ఎన్నికల్లో టీడీపీ అభ్యర్థిగా పోటీ చేసి తన సమీప కాంగ్రెస్ అభ్యర్థి కసిరెడ్డి మదన్ మోహన్ రెడ్డి పై గెలిచి తొలిసారి ఎమ్మెల్యేగా అసెంబ్లీకి  ఎన్నికై ఎన్‌టీఆర్‌ మంత్రివర్గంలో చిన్న తరహా పరిశ్రమల శాఖామంత్రిగా పని చేశాడు. ఆయన 1999లో రెండోసారి టీడీపీ అభ్యర్థిగా పోటీ చేసి గెలిచి 2004లో ఎన్నికల్లో ఓడిపోయాడు.
మరణం
పసుపులేటి బ్రహ్మయ్య 2019 ఆగష్టు 21న గుండెపోటు రావడంతో హైదరాబాద్ తరలిస్తుండగా ఆరోగ్యం విషమించి మార్గమధ్యలో మరణించాడు.
మూలాలు
వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:తెలుగుదేశం పార్టీ రాజకీయ నాయకులు
కాంగ్‌పోక్‌పి
కాంగ్‌పోక్‌పి, మణిపూర్ రాష్ట్రంలోని కాంగ్‌పోక్‌పి జిల్లా ముఖ్య పట్టణం, జిల్లా ప్రధాన కార్యాలయం. 39వ జాతీయ రహదారి ద్వారా ఈ పట్టణం, రాష్ట్ర రాజధాని ఇంఫాల్‌ తో కలుపబడి ఉంది. ఇంఫాల్ నగరానికి 43 కి.మీ.ల దూరంలో ఉంది.
జనాభా
ఇక్కడ ప్రధానంగా తడౌ-కుకి, నేపాలీలు నివసిస్తున్నారు. అంతేకాకుండా బీహార్, ఉత్తర ప్రదేశ్ వంటి రాష్ట్రాల నుండి వలస వచ్చినవారు కూడా ఉన్నారు. తమ సొంత వ్యాపారాన్ని ప్రారంభించడానికి కొన్ని కుటుంబాలు రెండవ ప్రపంచ యుద్ధం జరగడానికి ముందే ఇక్కడికి వలస వచ్చాయి. వారే ఇక్కడ దుకాణాలు నడిపిస్తున్నారు.
2011 భారత జనాభా లెక్కల ప్రకారం, ఈ పట్టణంలో 7,476 జనాభా ఉంది. ఈ జనాభాలో 3,720 మంది పురుషులు, 3,756 మంది స్త్రీలు ఉన్నారు. పట్టణ సగటు అక్షరాస్యత 85.12% కాగా, ఇది జాతీయ సగటు 76.94% కంటే ఎక్కువగా ఉంది. ఇందులో పురుషుల అక్షరాస్యత 89.98% కాగా, స్త్రీల అక్షరాస్యత 80.34% ఉంది. మొత్తం జనాభాలో 1,016 (13.59%) మంది ఆరు సంవత్సరాల కంటే తక్కువ వయస్సు గలవారు ఉన్నారు. స్త్రీ పురుష సగటు నిష్పత్తి 1010:1000 కాగా, ఇది రాష్ట్ర సగటు 985:1000 కంటే ఎక్కువగా ఉంది.
పరిపాలన
ఇక్కడ 1,437 గృహాలు ఉన్నాయి. పట్టణ అభివృద్ధి కమిటీ ఆధ్వర్యంలో త్రాగునీరు, పరిశుభ్రత ప్రాథమిక సౌకర్యాలు అందజేయబడుతున్నాయి. పట్టణ పరిమితుల్లో రహదారులను నిర్మించడానికి, దాని పరిధిలోకి వచ్చే ఆస్తులపై పన్ను విధించడానికి కూడా కమిటీకి అధికారం ఉంది.
మౌలిక సదుపాయాలు
ఇక్కడ ఒక ప్రభుత్వ ఆసుపత్రి, ఒక ప్రైవేట్ ఆసుపత్రి ఉన్నాయి. సుమారు 20 పాఠశాలలు, 2 కళాశాలలు (కంగ్గుయ్ కళాశాల, మణిపూర్ థియోలాజికల్ కళాశాల) ఉన్నాయి. స్పోర్ట్స్ కాంప్లెక్స్ కూడా ఉంది.
భౌగోళికం
ఇది సముద్రమట్టానికి 992 మీటర్ల ఎత్తులో ఉంది.
రవాణా
ఈ పట్టణం గూండా 39వ జాతీయ రహదారి వెళుతుంది. ఇంఫాల్ - తమెంగ్‌లాంగ్ రహదారి పట్టణం మధ్యనుండి వెళుతుంది. ఈ పట్టణం నుండి ఇంఫాల్ నగరానికి చాలా ప్రైవేట్ బస్సులు నడుస్తున్నాయి.
ఇతర లంకెలు
వర్గం:మణిపూర్ నగరాలు, పట్టణాలు
గుండు హనుమంతరావు
గుండు హనుమంతరావు (ఆక్టోబర్ 10, 1956 - 2018 ఫిబ్రవరి 19) ప్రముఖ తెలుగు సినీ హాస్య నటుడు. సుమారు నాలుగు వందల సినిమాల్లో నటించాడు. సినిమాలతో పాటు ధారావాహికలు, కార్యక్రమాలు కూడా చేశాడు. అమృతం అనే టీవీ సీరియల్ ఆయనకు మంచి పేరు తెచ్చిపెట్టింది. మూడు సార్లు టీవీ కార్యక్రమాలకిచ్చే నంది అవార్డులు అందుకున్నాడు.
మూత్రపిండాల వ్యాధితో బాధ పడుతూ 2018, ఫిబ్రవరి 19న హైదరాబాదులో కన్ను మూశాడు.
బాల్యం
ఆయన 1956, అక్టోబర్ 10వ తేదీన విజయవాడలో కాంతారావు, సరోజిని దంపతులకి జన్మించాడు. ఆయన తల్లి సరోజిని, తండ్రి కాంతారావు. పెదనాన్న కృష్ణబ్రహ్మం మంచి గాయకులు. చదువు అంతా విజయవాడలోనే సాగింది. అక్కడే పదేళ్ళ వయసులో నాటకరంగం వైపు ఆకర్షితుడయ్యాడు. చదువునాటకాల్లో ఆయన వేసిన మొట్టమొదటి వేషం రావణబ్రహ్మ.
కుటుంబం
ఆయన భార్య ఝాన్సీ రాణి (45) 2010 లో ప్రమాదవశాత్తూ కాలు జారిపడి మరణించింది. ఇతనికి ఇద్దరు సంతానము. ఒక కుమారుడు ఆదిత్య సాయి, కుమార్తె హరిప్రియ. కుమార్తె 2008 లో మెదడువాపు జ్వరంతో మరణించింది.
మిగిలిన ఒక్కగానొక్క కుమారుడు ఆదిత్యను హనుమంతరావు బాగా చదివించారు. ఎంఎస్‌ చేసేందుకు అమెరికాకు పంపారు. చదువు పూర్తయి ఉద్యోగంలో చేరే సమయంలోనే తండ్రికి గుండెపోటు రావడంతో ఉద్యోగాన్ని వదులుకుని ఆదిత్య వచ్చేశాడు. తానే సపర్యలు చేస్తూ నిత్యం నాన్నతోనే ఉండేవాడు. హృద్రోగ సమస్యతో బాధపడుతున్న హనుమంతరావుకు అనుకోకుండా కిడ్నీ సమస్యలు ఇబ్బంది పెట్టసాగాయి. అవి దూరమైతే గాని గుండెకు శస్త్రచికిత్స చేయమన్నారు. ఆ తరువాత ఆయనకు డయాలసిస్‌ మొదలు పెట్టారు. దీంతో రెండు రోజులకోసారి ఆసుపత్రికి తీసుకెళ్లేవాడు. 24గంటల పాటు దగ్గర ఉంటూ సేవలందించేవాడు. ఈ లోపు ఓపెన్‌ హార్ట్‌సర్జరీ కూడా జరగడంతో లేవలేని స్థితిలో ఉన్న తండ్రిని చిన్న పిల్లవాడిలా సాకుతూ సేవలు చేశాడు.
నేపధ్యము - సినీ జీవితము
ఇతను సినిమాలలో నటించక ముందు కుటుంబ సాంప్రదాయమైన మిఠాయి వ్యాపారం చేసేవాడు. ఆగండి కొంచెం ఆలోచించండి, ఓటున్న ప్రజలకి కోటి దండాలు, రాజీవం, ఇదేవిటి? నాటకాలతో ఆయన మంచి గుర్తింపును తెచ్చుకొన్నారు. 1985లో మద్రాసులో ఇదేవిటి? నాటకం ప్రదర్శిస్తున్నప్పుడు ముఖ్య అతిథులుగా దర్శకుడు జంధ్యాలతోపాటు, నటుడు సాక్షి రంగారావు హాజరయ్యారు. నాటకం అయిపోయాక జంధ్యాల సినిమా అవకాశమిస్తానని మాటిచ్చారు. ఆ మాట ప్రకారమే రెండేళ్ల తర్వాత సత్యాగ్రహం అనే చిత్రంలో నటించే అవకాశాన్నిచ్చారు జంధ్యాల. అయితే ఆ చిత్రం విడుదలలో ఆలస్యమవడంతో అహనా పెళ్లంట చిత్రంతోనే గుండు తొలిసారి వెండితెరపై కనిపించాడు. పెళ్ళి కొడుకు తండ్రి పాత్రలో ముప్పయ్యేళ్ల వయసులో అరవయ్యేళ్ల వృద్ధుడిగా కనిపించాడు. ఆ తర్వాత ఆయనకు చాలా సినిమాలలో అవకాశాలు వచ్చాయి. సుమారు 50 సినిమాలు చేసిన తరువాత ఆయన విజయవాడ నుంచి హైదరాబాదుకు మకాం మార్చాడు.
2014 సార్వత్రిక ఎన్నికల్లో హాస్య నటులు చిట్టిబాబు, పింకీతో కలిసి తెలుగుదేశం పార్టీ తరపున విజయవాడ తూర్పు అభ్యర్థి గద్దె రామ్మోహన్కు ప్రచారం చేశారు. ఈయన ప్రచారంలో హాస్యం పండించిన శైలి జనాలను ఆకట్టకొని, అభ్యర్థి గెలుపుకు దోహదపడింది.
పేరు తెచ్చిన పాత్రలు
అహనా పెళ్లంట సినిమాలో గుండు హనుమంతరావు చేసింది చిన్నపాత్రే కానీ గుర్తింపు ఉన్న పాత్ర. బ్రహ్మానందంతోనూ, రాజేంద్రప్రసాద్‌తోనూ, అలీతోనూ కలిసి పలు చిత్రాల్లో నవ్వించారు గుండు. అమాయకత్వంతో వ్యవహరిస్తూ సాగే అసిస్టెంట్‌ పాత్రల్లో తన మార్క్‌ నటనని ప్రదర్శించారు. బుల్లితెరపై అమృతం ధారావాహికలో అంజిగా గుండు హనుమంతరావు సిట్యువేషనల్ హాస్యం పండించాడు. వేదికలపై పంచ్‌లు, మాటల విరుపులతో అలరించడం ఆయనకు అలవాటు.
చివరి రోజులు
ఈటీవీలో 2017 డిసెంబరులో ప్రసారమైన అలీతో సరదాగా కార్యక్రమంలో ఆయన చివరిసారిగా పాల్గొన్నారు. ఈ కార్యక్రమంతోనే గుండు హనుమంతరావు అనారోగ్యానికి గురైన విషయం అందరికీ తెలిసింది. ''గుండెకి బైపాస్‌ సర్జరీ జరిగింది. దాదాపు 12 కిలోలు బరువు తగ్గాను. ఆ తర్వాత కిడ్నీ సమస్య ఏర్పడింది. చికిత్స కోసం యేడాదికి రూ.6 లక్షలు ఖర్చవుతోంది'' అని ఆ కార్యక్రమంలో చెప్పారు గుండు. ఆయన పరిస్థితిని తెలుసుకొని కథానాయకుడు చిరంజీవి రూ.2 లక్షలు, తెలంగాణ ప్రభుత్వం రూ.5 లక్షలు, మూవీ ఆర్టిస్ట్స్‌ అసోసియేషన్‌ ఆర్థిక సహాయం అందించింది.